Izzy Gerstenbluth

Isaac (Izzy) Gerstenbluth ta epidemiólogo i dòkter di kas di Kòrsou. E ta hefe di sekshon "epidemiologia i investigashon" di departamento di Geneeskunde & Gezondheidszaken (G&GZ) i desde 2010 asigná komo epidemiólogo nashonal di pais Kòrsou. Na mes momento e ta konsehero regional pa Rijksinstituut voor Volksgezondheid en Milieu (RIVM) na Hulanda pa loke ta toka e Islanan BES (Boneiru, Sint Eustatius i Saba), i hefe di "epidemiologia i siensia sosial" di e instituto di investigashon, Curaçao Biomedical & Health Research Institute (CBHRI) na Willemstad.CBHRI, Dr. Izzy Gerstenbluth

 Karera 
Gerstenbluth a studia medisina na Universidat di Groningen. Despues el a kontinuá su estudio spesialisando den "medisina pa salubridat públiko" na London School of Hygiene & Tropical Medicine. E ta start su karera den servisio di Gobièrnu di Kòrsou, trahando parsialmente komo dòkter di kas i parsialmente na G&GZ, unda a dun'é e enkargo pa lanta un sekshon di epidemiologia i investigashon. Mas despues komo hefe di e sekshon akí e tabata na kabes di e lucha kontra malesanan transmisibel; entre otro malesanan transmití pa sangura manera zika, dengue i chikungunya.

Na inisio di añanan 90 di siglo 20 Gerstenbluth a guia e promé investigashon grandi bou di poblashon di Kòrsou, konosí bou di e nòmber:"Kon salú Kòrsou ta?Amigoe, Jeannette van Ditzhuijzen, Feiten en cijfers: de basis voor een gezondheidsbeleid, 7 febrüari 1995 Meta di e investigashon nashonal tabata pa kolektá echonan i sifranan pa usa komo base pa fiha maneho pa salubridat públiko.

Durante e brote na Kòrsou di chikunguña na 2014 i di zika na 2016, Gerstenbluth a sirbi komo konsehero i bosero pa mitigá su efektonan negativo riba e fluho turístiko pa e isla.Ret Karibense,Toeristensector heeft last van Chikungunya, 19 desèmber 2014Ret Karibense, Elisa Koek, Zika waarschijnlijk niet het einde van muggenterreur, 20 yanüari 2016

Na 2020 durante e krisis di coronavirus e tabatin un papel importante komo e konsehero di Gabinete-Rhuggenaath pa loke ta trata e paso i medidanan pa prevení i/o frena plamamentu di COVID-19, un virus deskonosí i sin bakuna te na e momento ei. Komo rekonosementu Gerstenbluth i su tim di Departamento di Epidemiologia ta risibí na 2020 e Premio MCB i na 2022 Gerstenbluth ta risibí e Premio Cola Debrot. MCB Prize 2020 na Departamento di Epidemiologia/Dr. Gerstenbluth, Èxtra (19 di desèmber 2020). Rekuperá 25 oktober 2021.  

 Link eksterno 
 Publikashonnan di Gerstenbluth via PubMed

Category:Kòrsou
Category:Hende
Category:Ganador premio Cola Debrot